kardosdrur/scandi-wiki huggingface dataset:
Quickborn

Quickborn er en by i det nordlige Tyskland, beliggende i Pinneberg Amtkreds i delstaten Slesvig-Holsten. Byen har 20.188 indbyggere (30. Sep. 2006) og ligger 17 km øst for Elmshorn og cirka 21 kilometer nordvest for Hamborgs centrum, på motorvej 7 mellem hansestaden og Neumünster.

Historie 

Quickborn omtales første gang i 1323. Der skal have eksisteret et lille Mariencapelle (Marias kapel) på stedet.

Den første kirke blev først opført i 1589, men blev senere nedbrudt.

I 1685 blev sognet udvidet med landsbyerne Garstedt og Hasloh.

En ny kirke, Marienkirche, blev opført i 1810 med tårn og et lille orgel. Præsten blev i Helstatstiden udnævnt af den danske konge.

I 1855 havde sognet en skole med 180 elever. Byen havde da 1.221 indbyggere og blandt andet 7 værtshuse, 3 høkere, 2 smede, 2 bagere, 1 slagter, 1 farver og flere andre håndværkere.

Den 6. februar 1974 fik byen stadsrettigheder. Byens økonomi kendetegnes af mange pendlere, som hver dag pendler til Hamborg. Endvidere har flere IT-virksomheder kontor i byen.

Noter

Litteratur 
 Johannes von Schrödèr: Topographie des herzogthums Holstein, des fürstenthums Lübek und der freien und Hanse-Städte Hamburg und Lübek; Zweiter Band; Oldenburg 1856 (tysk)

Eksterne henvisninger 

 www.Quickborn.de

Byer i Kreis Pinneberg
Pariah

Pariah er det fjerde album af det svenske melodiske black metal-band Naglfar der blev udgivet i 2005 gennem Century Media Records.

Numre 
 "Proclamation" – 0:49
 "A Swarm Of Plagues" – 4:48
 "Spoken Words Of Venom" – 4:20
 "The Murder Manifesto" – 4:27
 "Revelations Carved In Flesh" – 4:40
 "None Shall Be Spared" – 5:16
 "And The World Shall Be Your Grave" – 5:07
 "The Perpetual Horrors" – 5:03
 "Carnal Scorn & Spiritual Malice" – 4:36

Japanske bonusnumre
 "Skulls"

Begrænset udgave af digipaks bonusnumre
 "The Calling Blaze" (Throne of Ahaz cover) – 5:00

Musikere 
 Kristoffer "Wrath" Olivius – Vokal, Bas
 Andreas Nilsson – Lead & rytmeguitar
 Marcus "Vargher" E. Norman – Lead & rytmeguitar, keyboard
 Mattias Grahn – Trommer

Album fra 2005
Metalalbum
Album fra Sverige
Naglfar (band)
Odden Kirke

Odden Kirke ligger midt på Sjællands Odde i Overby.

Kirkens ydre 
Kirken stod fra opførelsen fra tidligst omkring 1300 og er bygget i etaper i blanke munkesten. I tidens løb er der tilføjet tårn, våbenhus og kapel. Kirkens kor blev udvidet i 1820. Derefter har kirken været pudset og hvidkalket. Først i årene op til 1874 fik kirken sin karakteristiske røde farve.

Kirkens indre 
Kirken er i det indre forsynet med hvælvinger, som i 15. århundrede erstattede det oprindelige træloft. I skibets vestre loftsfags hvælvinger er der kalkmalerier, som blev afdækket under en restaurering i 1966-67.

Kirkens inventar 
Døbefonten er todelt. Underdelen har ligesom den øverste del en udhulning. Den kan have været et gammelt vievandskar eller måske døbefonten fra et nedlagt kapel i Yderby.
Altertavlen er et træskærerarbejde med årstallet 1638. I midterfeltet er udskåret et korsfæstelsesmotiv. Over korbuen er ophængt et primitivt krucifiks fra 1800-tallet. I tårnrummet hænger kirkens oprindelige senmiddelalderlige korbuekrucifiks. Den enkle prædikestol er fra 1821.
I loftet er ophængt et kirkeskib, en model af linjeskibet Prinds Christian Frederik. Dette skib blev sænket af englænderne under slaget ved Sjællands Odde i 1808, og modellen markerer således – sammen med de faldne søfolks grav på kirkegården – dette søslag.

Gravminder 
På kirkegården er anlagt et gravsted for de søfolk, som omkom under slaget ved Sjællands Odde, navnkundigst af dem søløjtnant Peter Willemoes. På graven er der dels en mindesøjle fra 1808, dels en mindesten over Peter Willemoes og to andre løjtnanter. På søjlen er der en tavle, hvor der bl.a. er indhugget Grundtvigs digt De snekker mødtes i kveld på hav. På graven ligger opstablet kanonkugler, som under slaget regnede ind over Sjællands Odde.

Henvisninger 
 Camilla Munch: Odden Kirke, hæfte udgivet af menighedsrådet 2006

Eksterne kilder og henvisninger 

 Odden Kirke i bogværket Danmarks Kirker (udg. af Nationalmuseet)
 Odden Kirke hos denstoredanske.dk
 Odden Kirke hos KortTilKirken.dk

Kirker i Odsherred Kommune
Kirker i Roskilde Stift
Kirker i Holbæk Amt
Kai Nergaard

Kai Nergaard er en norsk guitarist. Han er grundlægger og lead guitarist for bandet Griffin.

Biografi 
Nergaard dannede Griffin i slutningen af 1998. Han er forblevet bandet guitarist siden da. I 2003 blev han af Alexi Laiho indviteret med i Children of Bodom som erstatning for Alexander Kuoppola, men takkede nej. Posten gik i stedet til Roope Latvala.

Udstyr 
Nergaard brugt en guitar af modellen ESP-SV. Han har også brugt ESP-Eclipse.

Diskografi 
 Wasteland Serenades (2000) 
 The Sideshow (2002) 
 No Holds Barred (2003) 
 Lifeforce (2005)
 The Ultimate Demise (2007)

Tjek fødsels- og dødsår
Guitarister fra Norge
Harvest (Naglfar-album)

Harvest er det femte album af det svenske melodiske black metal-band Naglfar der blev udgivet i 2007 gennem Century Media Records.

Numre 
 "Into The Black" – 4:33
 "Breathe Through Me" – 3:17
 "The Mirrors Of My Soul" – 4:58
 "Odium Generis Humani" – 5:07
 "The Darkest Road" – 4:11
 "Way Of The Rope" – 5:56
 "Plutonium Reveries" – 5:00
 "Feeding Moloch" – 5:12
 "Harvest" – 7:10

Japanske bonusnumre
 "Necrospiritus"

Numre på den begrænset version af digipak bonusDVD'en 
Live numre indspillet til Party.San Open Air den 12. august 2006

 "Spoken Worlds Of Venom" (Live)
 "The Perpetual Horrors" (Live)
 "Carnal Scorn & Spiritual Malice" (Live)
 "A Swarm Of Plagues" (Live)
 "The Perpetual Horrors" (Video)
 Interview med Kristoffer Olivius

Musikere 
 Kristoffer "Wrath" Olivius – Vokal
 Andreas Nilsson – Lead & rytmeguitar
 Marcus "Vargher" E. Norman – Lead & rytmeguitar
 Morgan Lie – Bas
 Mattias Grahn – Trommer

Album fra 2007
Metalalbum
Album fra Sverige
Naglfar (band)
The Moscow Times

The Moscow Times er en engelsksproget daglig avis i Moskva, Rusland. Avisen der udkommer i et oplag på 23.000 (2005) uddeles gratis på cafér, restauranter, hoteller og lignede. Avisen produceres i et sort-hvid A3 format.

Avisen kom først på gaden i 1992 og var indtil 1995 ejet af Independent Media, et Moskvabaseret mediehus der også udgiver den russisksproget avis Vedomosti og russisksprogede udgaver af forskellige internationale magasiner så som FHM, Men's Health og Cosmopolitan. I 1995 blev Independent Media opkøbt af det hollandske-finske mediehus Sanoma.

Fra juni 2006 til april 2014 var chefredaktøren Andrew McChesney. I april 2014 trak han sig tilbage og erstattedes af Nabi Abdullaev, der kom fra det statslige nyhedsbureau RIA Novosti .

Referencer

Eksterne henvisninger 
 Moscow Times hjemmeside 

Moscow Times, The
Etableret i 1992
Virksomheder i Moskva
Palle Holgersen

Palle Mogens Holgersen (20. oktober 1934 i Ringsted – 3. november 1990) var en dansk sportsjournalist og musiker, der i sit virke som journalist dækkede mange store internationale samt nationale sportsbegivenheder.

Sportsjournalister fra Danmark
Personer fra Ringsted
Rellingen

Rellingen ligger i det nordlige Tyskland under kreis Pinneberg i delstaten Slesvig-Holsten. Byen har 13.721 indbyggere (30. Sep. 2006). Den ligger 7 km øst for Pinneberg og cirka 10 kilometer nordvest for Hamborgs centrum.

Eksterne kilder/henvisninger 

 www.rellingen.de

Byer i Kreis Pinneberg
Forstæder til Hamborg
Byer i Slesvig-Holsten
Schenefeld (Kreis Pinneberg)

Schenefeld  er en by i det nordlige Tyskland, beliggende under Pinneberg Amtkreds i delstaten Slesvig-Holsten. Byen har 17.949 indbyggere (30. nov. 2006) og ligger sydøst for Pinneberg, sydvest for Halstenbek og nordvest for Hamborg.

Floden Düpenau løber gennem byen.

Eksterne kilder/henvisninger 

 www.stadt-schenefeld.de

Byer i Kreis Pinneberg
Forstæder til Hamborg
Sønderhav

Sønderhav (tysk: Süderhaff) er en lille landsby beliggende i Sønderjylland på den danske del af Flensborg Fjord ud for Okseøerne. Den ligger i Aabenraa Kommune og hører til Region Syddanmark.
 
Stedet er nok mest kendt for Annies Kiosk samt Hotel Sønderhav (nedbrændt 8. februar 2012).

Gennem området går også Gendarmstien, der blev oprettet ved Genforeningen i 1920. Stien går fra Padborg til Høruphav, senere i 2016 til Skovby på Als.

Lokaliteter i Aabenraa Kommune
Lokaliteter i Sønderjylland (under den danske stat)
Got Live if You Want It!

Got Live If You Want It! er det første live album fra The Rolling Stones, og det blev udgivet sent i 1966. Det blev udgivet som et resultat af kontrakten med deres amerikanske udgiver London Records, der forskrev at de skulle levere et nyt album. Bandet selv var ikke særlige glade for det og nægtede konsekvent at anerkende det, da de følte at Get Yer Ya-Ya's Out! The Rolling Stones in Concert, var deres rigtige debut live album. Titlen på albummet henviser til deres engelske, og eneste live EP udgivelse – got LIVE if you want it! fra 1965.

Optagelserne til albummet forgik efter sigende tidligt i oktober 1966 i Newcastle-upon-Tyne og Bristol under deres sidste engelske tour i tre år (til trods for at albummet hævder at indspilningerne var taget fra Royal Albert Hall). Imidlertid ligner  I'm Alright” nummeret som den version der er på got LIVE if you want it! , der blev udgivet over et år tidligere, hvilken sætter spørgsmålstegn ved hvordan indspilningerne virkeligt forgik. 

Udgivet i november – kun i USA – mens gruppen næsten var færdig med det næste album Between The Buttons, fik  Got Live if You Want It! en sjette plads i USA tidligt i 1967, og solgte guld.

Spor 

 Alle sangene er skrevet af Mick Jagger and Keith Richards udtaget hvor andet er påført.

 "Under My Thumb" – 2:54 
 "Get Off of My Cloud" – 2:54 
 "Lady Jane" – 3:08 
 "Not Fade Away" (Buddy Holly/Norman Petty) – 2:04 
 "I've Been Loving You Too Long" (Otis Redding/Jerry Butler) – 2:55 
  En studie optagelse fra 11. maj 1965 tilsat falsk skrigeri.  
 "Fortune Teller" (Naomi Neville) – 1:57 
  En studie optagelse fra 8 August 1963 tilsat falsk skrigeri.  
 "The Last Time" – 3:08 
 "19th Nervous Breakdown" – 3:31 
 "Time Is on My Side" (Norman Meade) – 2:49 
 "I'm Alright" (Nanker Phelge) – 2:27 
  En alternativ version af denne sang finde på det engelske live EP got LIVE if you want it! og det amerikanske album Out of Our Heads. 
 "Have You Seen Your Mother, Baby, Standing in the Shadow?" – 2:19 
 "(I Can't Get No) Satisfaction" – 3:05 

Livealbum fra 1966
Rolling Stones-livealbum
Siracusa

Siracusa er en italiensk by beliggende på østkysten af Sicilien. Byen har indbyggere. Siracusa er forbundet med jernbane nordpå til Catania og Messina og vestpå til byerne i Val di Noto.

Siracusa blev grundlagt som en græsk koloni med navnet Syrakus i 734 f.Kr. og blev i løbet af de følgende århundreder til en af de største byer i datidens verden på højde med Athen og Sparta. Byen blev oprindeligt grundlagt på den lille ø, Ortigia, og bredte sig derefter ind på fastlandet. På Ortigia finder man domkirken, der oprindeligt blev bygget som tempel for Athene i 5. århundrede f.Kr., senere ombygget til romersk tempel for Minerva, og senere igen til kristen kirke, hvor søjlerækkerne er de oprindelige fra det græske tempel. På Ortigia finder man desuden velbevarede rester af et tempel for Apollon. Endelig finder man på Ortigia Arethusas kilde, hvor der, som et af de få steder i Europa, kan vokse papyrus. Fra nyere tid er Palazzo Bellomo med Siracusas kunstmuseum, hvis hovedværk er Santa Lucias begravelse af Caravaggio.

På fastlandet findes et stort arkæologisk udgravningsområde med velbevarede ruiner fra både græsk og romersk tid, bl.a. findes der rester af såvel et græsk som et romersk teater. Det græske teater kunne rumme over 15.000 tilskuere, og er således et af de største af sin art. I nærheden findes store stenbrud, Latomia del Paradiso, hvor byggematerialer til Siracusas oldtidsbygninger blev hentet. Det var store mængder sten, der skulle anvendes, og stenbruddet er således visse steder næsten 50 meter dybt. Her finder man også Dionysios Øre, en klippegrotte, der blev anvendt som fængsel af byens herskere. Dionysios var en af disse, og i grotten forstærkes al lyd 16 gange, og en legende siger, at Dionysios derfor brugte grotten til at aflytte om fangerne konspirerede imod ham. Navnet Dionysios Øre stammer dog først fra 1608, hvor maleren Caravaggio besøgte grotten, og fandt på navnet.

Fra nyeste tid stammer den meget store kirke, Santuario della Madonna delle Lacrime, der blev åbnet i 1994. Kirken er en valfartskirke bygget til en madonnafigur, der oprindeligt befandt sig i et privat hjem; men som ifølge katolsk tro i 1953 begyndte at græde rigtige tårer.

Siracusa blev i 2005 sammen med Necropoli di Pantalica optaget på UNESCOs verdensarvsliste.

Sankta Lucia  eller Den hellige Lucia (ca. 283-304) blev  født her.

Referencer 

Byer på Sicilien
Verdensarvsområder i Italien
Siracusa (provins)
Toploader

Toploader er et britisk rockband fra Eastbourne, der blev dannet i 1997. De er bedst kendt for deres coverversion af King Harvests sang "Dancing In The Moonlight" fra deres debutalbum Onka's Big Moka. Gruppen blev opløst i 2003 men blev gendannet i 2009.

Diskografi

Studiealbums

Opsamlingsalbum

Singler

Referencer 

Musikgrupper fra Storbritannien
Etableret i 1997
Necropoli di Pantalica

Necropoli di Pantalica er et område ca. 30 kilometer vest for byen Siracusa på Sicilien. Det er et klippefyldt område i ca. 400 meters højde mellem floderne Anapo og Cavagrande.

Området har været beboet siden 13. århundrede f.Kr., hvor folk fra kysterne flyttede hertil efter at være blevet fortrængt af udefrakommende grupper. Der er i området bevaret ca. 5.000 grave indhugget i klipperne.

Necropoli di Pantalica blev sammen med Siracusa i 2005 optaget på UNESCOs verdensarvsliste.

Sicilien
Verdensarvsområder i Italien
Pula (valuta)

Pula er en botswansk møntenhed. Pulaen har ISO 4217-koden BWP og inddeles i 100 thebe. På setswana betyder "pula" såvel "regn" som "velsignelse", fordi regn er meget påskønnet i Botswana – en stor del af Kalahari-ørkenen ligger i landet. Thebe betyder "skjold".

Historie 
Pulaen blev indført 1976 til pari kurs i stedet for den sydafrikanske rand. Valutaen er, til trods for at den i 2005 blev devalueret med 12%, stadig en af Afrikas stærkeste.

Mønter og sedler 
Der findes 5t, 10t, 25t, 50t, P1, P2 og P5-mønter. Sedlerne findes i P10, P20, P50 og P100. 

Møntenheder fra Afrika
Botswana
The Scotsman

The Scotsman er en regional avis udgivet i Edinburgh, Skotland. Avisen har et dagligt oplag på 63.974 og en læserskare på 217.000, overvejende i det østlige Skotland.

The Scotsman har siden 16. august 2004 været udgivet i et kompakt format, men dens søndagsudgave, kaldet Scotland on Sunday, udgives stadig i det oprindelige broadsheet. The Scotsman Publications Ltd, som er gruppen bag avisen The Scotsman – siden 1995 ejet af Johnston Press – udgiver også aviserne Edinburgh Evening News såvel som en rækker gratisaviser under fællesbenævnelsen Herald & Post der udgives i Edinburgh, Fife og West Lothian.

Historie 
The Scotsman kom første gang på gaden i 1817 som en alternativ ugebaseret avis til hvad der af avisens bagmænd blev anset som de eksisterende avisers "ublu underdanighed" til Edinburghs establishment. Avisens grundlag blev formuleret som "upartisk, fasthed og uafhængighed". Efter afskaffelsen af skat på aviser i Skotland i 1850, blev The Scotsman relanceret som en daglig avis til en pris af 1 penny og et dagligt oplag på 6000.

I 1953 blev avisen købt af den canadiske millionær og mediemogul Roy Thomson. I 1995 blev avisen solgt videre til de britiske milliardærer David og Frederick Barclay for £85 millioner. De flyttede avisen fra dens traditionelle kontorer i North Bridge, Edinburgh (nu et luksushotel ved navn The Scotsman Hotel) til helt nye topmoderne kontorer på Holyrood Road i nærheden af hvor det skotske parlament efterfølgende blev opført.

I december 2005 afhændede brødrene Barclay The Scotsman til avisens nuværende ejer Johnston Press i en handel på £160 millioner.

Fodnoter

Ekstere henvisninger 
 The Scotsman hjemmeside 
 The Scotsman, historie 

Scotsman, The
Etableret i 1817
Papkasseshow

Papkasseshow er et dansk underholdningsband/komikerpar bestående af Kim Dalum og Morten Henriksen. Duoen udmærker sig ved, at de spiller på guitar og papkasse til stort set alle slags arrangementer.

Karriere 
Gruppen startede som gademusikanter i København, men begyndte snart at optræde på forskellige spillesteder og festivaler rundtom i landet.

I 1996 hittede de med sangen "Kender du det? (Mona, Mona)", der var en coverversion af Søren Kragh-Jacobsens nummer, coverversionen var med på Absolute Music 12. Sangen opnåede syv uger på Tjeklisten og toppede som #10.

I 2004 var de en del af underholdningen til Dansk Melodi Grand Prix 2004 og varmede op i Parken i 2001 til Eurovision Song Contest 2001. Derudover har bandet optrådt i England, Sverige, Singapore, Reykjavik og Ukraine.

I 2012 skrev de sangen "Nazdorovjo", der var en hyldestsang til det danske fodboldlandshold til Europamesterskabet i fodbold 2012.

Diskografi

Albums 
Kender du det? (Mona Mona)
Costa del Sol
Emballage
Jubilæumsspecial med Papkasseshow
Så går vi til fodboldkamp
Det kan ske igen (kan du huske)
Boom Boom – Message from my heart
King-Guru
Så blev det jul

Gæsteoptrædener 
1996 Rimelig rar rimelig rå ("Det Min Fødselsdag")
2000 13 Rigtige ("Los mig hårdt i bollerne")
Fra alle os til alle jer ("Det ren og skært nødvendige")
Radiohitz – Live & unplugged ("Wont´cut my hair", D.A.D)

Singler 
1996 "Kender du det? (Mona, Mona)" #10 DK

Referencer 

Komikere fra Danmark
Musikgrupper fra Danmark
Musikgrupper fra 1996
Hald Kirke

Hald Kirke ligger højt på sin bakke og består af en romansk kerne med sengotiske tilbygninger

Kirkens ydre 
Skib og kor er romanske og opført af granitkvadre. Både syd- og nordportalen er bevaret, nordportalen dog i tilmuret tilstand.
De sengotiske tilbygninger er tårn, våbenhus og sakristi.

Kirkens indre 
I sengotisk tid er korbuen udvidet og der er indbygget krydshvælv i både kor og skib, korbue og kor er rigt udsmykket med sengotiske kalkmalerier.

Kirkens inventar 
Kirkens smukkeste inventarstykker er den trefløjede altertavle fra omkring 1500, som oprindeligt har været i Skt. Mortens Kirke i Randers. I midterfeltet er treenigheden omgivet af Jomfru Maria og Skt. Morten.
I Koret er også anbragt en krucifiksgruppe. Ligeledes i koret står en stor jernbeslået kiste. Døbefonten er den for Randersegnen typiske med løve-relieffer. Prædikestolen er renæssance men med evangelistbilleder fra 1700-tallet.

Kalkmalerier 

I korhvælvingen er der over alteret malet en dommedagsscene, i de andre hvælvkapper er der billeder af apostle og af tre helgener.

I korbuen er malet fire helgenbilleder

Eksterne kilder og henvisninger 

 Hald Kirke hos denstoredanske.dk
 Hald Kirke hos KortTilKirken.dk

Kirker i Randers Kommune
Kirker i Århus Stift
Kirker i Randers Amt
Bora Zivkovic

Bora Zivkovic (født 4. september 1974) er en tidligere dansk, professionel fodboldspiller, af serbisk herkomst, der har indstillet karrieren som fodboldspiller. Han har tidligre spillet for FC Hjørring hvor han også blev assistenttræner

Karriere 

Zivkovic indledte karrieren i Silkeborg IF, med hvem han vandt en pokaltitel i 2001 og det danske mesterskab i 1994. Hans mange gode præstationer i Silkeborg IF resulterede i 2002 i en kontrakt med FC København, hvor han fortsatte det gode spil.

Selv om han er forsvarsspiller, er han en målfarlig herre, der ofte bliver skubbet frem på banen, hvis der skal lægges pres på en modstander i slutminutterne af en kamp. Hans styrke i hovedspillet har resulteret i debutmål for både Herfølge Boldklub og Vejle Boldklub, ligesom han var tæt på at score i debutkampen for norske Fredrikstad FK – i stedet brændte han et straffespark.

Bora Zivkovic er en lederfigur, der har været anfører for både Silkeborg IF, Fredrikstad FK og Vejle Boldklub.

Zivkovic talte længe om at indstille karrieren, men alligevel valgte han at fortsætte og spille for FC Hjørring. Det gjorde han i to sæsoner og den 30. juni 2011 besluttede han sig så endegyldigt for at indstille karrieren, og blive assistenttræner i Hjørring.

Eksterne henvisninger 

En stor tak til Bora Zivkovic  
 

Fodboldspillere fra Danmark
Fodboldspillere fra FC København
Fodboldspillere fra Vejle Boldklub
Fodboldspillere fra Herfølge Boldklub
Fodboldspillere fra Silkeborg IF
Fodboldspillere fra FC Hjørring
Fodboldspillere fra Fredrikstad FK
Skovbrandene i Grækenland 2007

Skovbrandene i Grækenland var en serie af skovbrande, der brød ud i Grækenland, særligt på Peloponnes, i august 2007. Brandene beskrives som de værste i 150 år.

Mange af brandene, der har kostet mindst 46 mennesker livet, menes at være påsatte, og græsk politi har pågrebet flere, som mistænkes for brandstiftelse. Som følge af høje temperaturer og lav luftfugtighed har brandene haft optimale muligheder for at sprede sig. Det anslås, at der er tale om omkring 170 brande.

Juni 
Store dele af Parnitha-nationalparken nord for Athen blev ødelagt i en brand, der startede 28. juni. Mellem 25.000 og 35.000 hektar skov brændte ned i løbet af nogle dage, hvilket gjorde branden til en af de værste brande i præfekturet siden Pentelibranden i 1995.

Andre områder, der blev randt var Pelion, Agia og Melivoia, Skourta, Dafni og Pyli.

Juli 
I juli opstod der flere mindre brande og enkelte store, såsom branden på Zakynthos.

August 
24. august udbrød der brande på Peloponnes, Euboia og i Attika. På Peloponnes blev fire landsbyer ødelagt, og mindst 51 mennesker omkom. Pr. 26. august var flere savnet. I Zakharo, som ligger i et af de hårdest ramte områder, blev mindst 30 mennesker fundet omkommet i udbrændte biler og villaer. 

Den græske statsminister Kostas Karamanlis erklærdede hele landet i undtagelsestilstand, og bad om assistance fra andre lande. Frankrig og Italien sendte hver to slukningsfly, mens Tyskland, Spanien og Nederlandene sendte et hver. Frankrig sendte også 60 brandmænd af sted, ligesom Cypern. Israel, Norge, Rumænien og Slovenien sendte hver en helikopter med slukningsudstyr. Serbien, Schweiz og Island har også tilbudt at hjælpe.

Den 25. august om morgenen udbrød der brand på Imitosfjeldet og i Filothei i Athen. Myndighederne udtalte, at brandene var påsatte, idet brandmændene fandt flere flasker benzin i områderne. Myndighederne antog også, at brandene på Peloponnes var påsatte, idet det begyndte at brænde mere end 20 steder næsten samtidigt. I løbet af eftermiddagen udbrød der også brande i  Keratea og i Markopoulo Mesogaias i det østlige Attika. Sidstnævnte brand blev hurtigt slukket, men den den anden bredte sig hurtigt til et omfang af 12 km. Om morgenen 26. august havde brandene nået Athens forstæder. 

Olympia blev evakueret den 26. august, og man frygtede at både den moderne landsby og ruinerne efter antikkens Olympia kunne blive ramt. Ruinerne har et kraftigt slukningsanlæg, men det er usikkert om det vil være tilstrækkeligt ved en storbrand. Ud på eftermiddagen så det ud til, at faren var noget mindre for at landsbyen og ruinerne skulle blive ramt.

Kilder 

Begivenheder i 2007
Grækenlands historie
Naturbrande
Påsatte brande
GAZel

GAZel (Russisk: ГАЗе́ль) er en serie af middelstore lastbiler, varevogne og busser produceret af den russiske bilproducent GAZ. GAZel er magen til de senere markedsførte GAZ Sobol og GAZ Valdai varevogn/mindre lastbil serier. GAZel, Sobol, og Valdai udgør størstedelen af den russiske marked for varevogne og lette lastbiler og udgør GAZs mest populære og succesfulde produktlinier.

Modelliste 
 GAZ-3302 pick-up
 GAZ-33021 pick-up med udvidet kabine
 GAZ-3221 minibus, 8 sæder
 GAZ-32213 minibus, 13 sæder
 GAZ-322132 minibus, 13 sæder
 GAZ-2705 varevogn
 GAZ-27051 Combi varevogn med udvidet kabine

Galleri 

GAZ
The Best Damn Thing

The Best Damn Thing er Avril Lavignes tredje udgivne cd. Den blev udgivet mandag d. 16. april 2007.

Nummerliste 

Girlfriend
I Can Do Better
Runaway
The Best Damn Thing
When You're Gone
Everything Back But You
Hot
Innocence
I Don't Have To Try
One Of Those Girls
Contagious
Keep Holding On

Album fra 2007
Avril Lavigne-album